als_Latn dik_Latn sag_Latn
Ristani, 12 prova në gjyq për akuzat ndaj Edi RamësPolitike e Martë, 24 Mars, 2015 | 21:00 pm
Gjykata e Lartë hapi dje shqyrtimin gjyqësor të padisë penale për “shpifje” dhe “fyerje” të Kryeministrit të vendit, Edi Rama, kundër sekretarit të Përgjithshëm të Partisë Demokratike, Arben Ristani.
Kryeministri Rama, i dëmtuar akuzues në këtë proces, nuk ishte i pranishëm në sallë. Në Gjykatë mungonte edhe i akuzuari Arben Ristani. Ata përfaqësoheshin nga avokatët mbrojtës. Njëri pas tjetrit avokatët shprehën qëndrimet e tyre në lidhje me çështjen dhe kërkesën për provat që duan të shqyrtohen për të bazuar pretendimet.
Pasi u njoh me shumësinë e provave të kërkuara nga palët, në përfundim të gati 4 orëve, Kolegji Penal vendosi ndërprerjen e seancës dhe shtyrjen e saj në datën 20 prill. Në këtë seancë, Kolegji do të shprehet në lidhje me provat e kërkuara nga palët. Deputeti Ristani u padit nga Rama në lidhje me deklaratat e bëra nga selia e Partisë Demokratike në ditët e para të muajit janar, ku akuzohej qeveria për mbështetje të bandave kriminale.
PRETENDIMET
Avokatja Enkelejda Muça, përfaqësuese e Kryeministrit Rama, argumentoi qëndrimin e saj se deklaratat e thënë nga i akuzuari Ristani ishin shpifëse dhe të pavërteta. “Thëniet janë diskredituese dhe cenojnë rëndë dinjitetin e të përfaqësuarit prej nesh. Sipas thënieve, Kryeministri del si bashkëpunues në krim”, tha avokatja. Më tej mbrojtësja tha se faktet e rreme i janë prezantuar publikut nga ana e deputetit Ristani si të vërteta. “Me shtetasin Emiljano Shullazi ne nuk na lidhin as interesa politike dhe as nga interesa të tjera”, u shpreh Muça.
Mbrojtësja konfirmoi për gjykatën se do të ishte drejtuar në gjykatë edhe nëse shprehjet e thëna nga Ristani do të ishin shqiptuar në foltoren e Kuvendit. Për të mbështetur pretendimet e saj, Muça paraqiti tri prova para gjykatës.
Nga ana tjetër, mbrojtësi ligjor i deputetit Arben Ristani, Ivi Kaso, kërkoi pushimin e padisë penale të Ramës, si të pabazuar në ligj. Sipas mbrojtësit, deklaratat e deputetit Ristani ishin jo në emër të tij, por si qëndrim zyrtar i Partisë Demokratike ndaj situatës kriminale më vend. “I akuzuari Ristani u qëndron të gjitha deklaratave të bëra prej tij, të cilat përfaqësojnë qëndrimin zyrtar të PD në lidhje me nivelin e sigurisë publike, e cila është përgjegjësi e qeverisë”, tha Kaso.
Ai vijoi më tej se deklarata e deputetit Ristani nuk i referohej qytetarit Edi Rama, por Kryeministrit të vendit. Duke cituar statusin e Ramës në Facebook pas deklaratave të Ristanit, ku përdoreshin termat “lehaqen” dhe “shquparakët” avokati Kaso tha se “këto janë bërë nga dikush që akuzon për fyerje.
Më tej, Kaso i kërkoi gjykatës shqyrtimin e 12 provave, përmes të cilave kërkojnë të faktojnë qëndrimin e shprehur nga Ristani se qeveria është e lidhur me banda kriminale.
PROVAT E RAMËS:
- Deklarimet e dhëna në selinë e Partisë Demokratike më 6, 8 dhe 9 janar, bashkangjitur transkriptet e tyre.
- Botimet në shtypin e përditshëm të këtyre deklaratave.
- Shkresë e Fatmir Xhafës, drejtuar kreut të shtetit në lidhje me një incident të shënuar në vitin 2011 gjatë
një aktiviteti elektorat të PS nga shtetasi Emiljano Shullazi.
PROVAT E RISTANIT:
- CD me thëniet e Ramës kur ishte lider i opozitës, kur pretendonte persona të inkriminuar në Policinë e
Shtetit dhe zyrtarë të lartë të Policisë të lidhur me kupolën e krimit.
- Fotoja e një prej personave të pranishëm në përplasjen me armë te Rruga e Kavajës, që del nga selia e PS.
- Thëniet e Erzen Breçanit në lidhje me arrestimin disa herë të Shullazit dhe një nga rastet, ai i vitit
2011, ku ka shkaktuar një incident gjatë një aktiviteti të PS. (“Breçani ka pohuar se e ka parë Shullazin në
atë kohë të hipë në makinën e ministrit aktual të Brendshëm. Ky fakt nuk është përgënjeshtruar nga
askush”, thanë avokatët).
- Deklarata e Ambasadës Amerikane, 2 mars 2015, ku përshëndet përjashtimin e Tom Doshit nga Grupi i
PS.
- Një botim i gazetës “55” në vitin 2012 në lidhje me disa përgjime të kryera nga drejtësia italiane ku dy
anëtarë për llogari të “bandës së Lushnjës”, përmendin se Rama është i lidhur me krimin.
- Deklaratat e ish-deputetit Dritan Prifti, që etiketon Ramën si person që konsumon lëndë narkotike. Ne e
marrim të mirëqenë këtë fakt, pasi nuk është përgënjeshtruar dhe as akuzuar Prifti.
- Deklaratat e PD për denoncimin e dënimeve të dhëna në Itali ndaj deputetit Arben Ndoka.
- Vendimi i Gjykatës Administrative të Shullazit kundër Ministrisë së Financave për shpërblim burgimit
të padrejtë, i cili nuk është ankimuar nga Ministria.
- Denoncimi i Tom Doshit për një tentativë vrasjeje ndaj tij. Edhe pse ka qenë në dijeni, Rama nuk ka
kallëzuar.
- Deklarata e Tahirit, 4 mars 2015, për hetimin, sipas tij, të farsës, ku pranon të jetë takuar me persona të
inkriminuar, të cilët nuk i ka kallëzuar, apo referuar.
- Dokumenti policor sekret i publikuar në media, që një deputet i rëndësishëm i maxhorancës ka fshehur
në automjetin e tij nga kontrolli policor një person të dyshuar si trafikant të lëndëve narkotike.
- Rezoluta e nënshkruar në dhjetor 2014 në lidhje me dekriminalizimin e Kuvendit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn sag_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn